ብስሩ እንታይ ዓይነት ፖለቲካዊ ፍልስፍና ኢኹም ትኽተሉ?" ዝብል ሕቶ እውን መምህር ኣለምሰገድ ኣረጋይ ዝተብሃሉ ተሳታፋይ ኣቕሪቦም። ኢዜማ ኣብ ዓርሰ-ምሕዳራ ዝኣምን ኣብ ኩሎም ክልላት ኣባላት ዘካተተ ኮይኑ፡ ግን ኣብ ዓሌትን ዘርእን ዘየድህብ ፖለቲካዊ ውድብ ምዃኑ'ውን፡ ኣይተ ኣንዱኣለም ኣብሪሆም። ዜግነታዊ ፖለቲካ እንታይ ማለት እዩ ንዝብል ሕቶ፡ "ውድብና መሰል ሓደ ሰብ እንተተጋሂሱ መሰል ህዝቢ ይርገፅ ኢሉ ይኣምን" ድማ ኢሎም። ከምኡ'ውን ኣቶ ኣማረ ተወልደ ዝተብሃሉ ተሳታፊ፡ "ቅድሚ ሎሚ ኣብ ኢትዮጵያ ኢህወዴግ ኣብ ዝፈጠሮ ጌጋታት ብኸመይ መንገዲ እዩ ህወሓት በይኑ ዝሕተተሉ?" ክብሉ ሕቶ ኣቕሪቦም። ኣባል ውድብ ዴሞክራስያዊ ትሕብብር ትግራይ፡ ሃይለማርያም ሕሉፍ (ታይሰን) ብወገኑ "ቀይሕ ባሕሪ ኣሕሊፉ ዝሃበ ውድብ ህወሓት፡ ሎሚ እውን ኣብ ትግራይ ይቕጥቅጠና'ሎ ኣናግፉና" ኢና። ኣይተ የሺዋስ ኣሰፋ፡ ኣብ መብርሂኦም "ህወሓትን ህዝቢ ትግራይን ሓደ እዩ ኢለ ኣይኣምንን" ምስበሉ፡ ካብ ህዝቢ ሓያል ተቓውሞ ተሰሚዑ። ኣይተ የሽዋስ "እምነቱኩም እሰምዕ ኣለኹ፡ ኣነ ኣይኣምነሉን እየ ዝብለኩም ዘለኹ" ብምባል ከህድኡ ፈቲኖም። ኣይተ ኣንዱኣለም ኣራጌ ብወገኖም "ትግራይ ናይ በይንና እያ እትብልዎ ዘረባ ግን ደው ኣብሉ" ኢሎም። ሕገ መንግስቲ ትቕበልዎ'ዶ ንዝብል ሕቶ፡ ንኣምነሉን ንቕበሎን ኣሎ ድሕሪ ምባል፡ ''ይሰረዝ ኣይበልናን ዝመሓየሽ ግን ኣለዎ ኢልና ንኣምን፡ እዚ ድማ ብውሳነ ህዝቢ ዝፍፀም እዩ ዝኸውን" ክብሉ መሊሶም። ብተወሳኺ፡ እቲ ውድብ ፌደራላዊ ስርዓት እምበር ኣሃዳዊ መንግስቲ ንምህናፅ ዝቃለስ ውድብ ከምዘይኮነ ኣገንዚቡ። ሞት ኢንጅነር ስመኘው ኮነ፡ ሞት ጀነራላትን መራሕቲ ክልልን ብዝምልከት፡ መብርሂ ክህብ እንከለዉ ድማ፡ ዝፈልጥዎ ከምዘይብሎም ኣመልኪቶም። "ብስሩ'ውን ቅድሚ ሰለስተ ወርሒ ኢና ተመስሪትና። በቲ ተግባር ግን ሓፊርና ኢና" ኢሎም። መግለጺ ስእሊ, ተሳተፍቲ ፖለቲካዊ ዘተ ኢዜማ "ታሪኽ ኢትዮጵያ ናይ ሰለስተ ሽሕ እዩ ኣይትበሉና: ታሪኽ ኣኽሱም ልዕሊኡ እዩ" ዝብል ርእይቶ ዝቕረቡ ተሳታፊ፡ "ኣብ ኮምሽን ወሰንን መንነትን ዘለኩም ቅዋም ንገሩና" ክብሉ ሓቲቶም። መልሲ ግን ኣይተውሃበሉን። ኣይተ ኣንዱኣለም ኣብ መዛዘሚ "ኢዜማ ናይ ዶ/ር ኣብዪ እዩ ዝብል ተቐባልነት ዘይብሉ ወረ እዩ። ነዚ ውድብ ንምምስራት ኣብ ቤት ማእሰርቲ እንተለና (ገና ዶ/ር ኣብዪ ናብ ስልጣን ቅድሚ ምምፅኡ) ኢና ሓሲብናዮ" ኢሎም። "ምምሕዳርን ሓይልታት ፀጥታ ከተማ መቐለ ንዝገበሩልና ምትሕግጋዝ ክብሪ ይሃበልና!" እንትብሉ ተሲኦም ኣመስጊኖም። ኣብ ማሕበራዊ መራኸቢ፡ ገለ ነጠፍቲ፡ "እቲ ውድብ ንመቐለ ክኣቱ ንምንታይ ተፈቐደሉ?" ኢሎም ጎስጓስ ከካይዱ ፀኒሖም እዮም። ገሊኦም ድማ "መሰሎም እዩ። ሕቶ ግን ክነቕርበሎም ይግባእ" ብዝብል ተኻቲዖም። ኣብቲ ዘተ ዝወዓለ ሪፖርተርና ግርማይ ገብሩ፡ ብርቱዓት ሕቶታት ካብ ምቕራብ ወፃኢ፡ ኣብቲ መድረኽ ዘጓነፈ ዝኾነ ፀገም ክምዘይነበረ ሓቢሩልና። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
